บุญศักดิ์ พลสนะ

**เรือเอก บุญศักดิ์ พลสนะ** (ชื่อเล่น: แมน; 22 กุมภาพันธ์ พ.ศ. 2525 — ) เป็นอดีตนักแบดมินตันชายมือ 1 ทีมชาติไทย เคยขึ้นอันดับสูงสุดมือ 4 ของโลกเมื่อสัปดาห์ที่ 48 ใน พ.ศ. 2553 
โดยได้ประกาศเลิกเล่นเมื่อปี พ.ศ. 2559

## ประวัติ
thumb|180px|left|บุญศักดิ์ พลสนะ ในปี พ.ศ. 2556

เรือตรี บุญศักดิ์ พลสนะ เกิดวันที่ 22 กุมภาพันธ์ พ.ศ. 2525 ที่กรุงเทพมหานครเป็นบุตรของนายจิระศักดิ์และนางบุญชื่น พลสนะ เป็นบุตรคนที่สามและเป็นบุตรชายเพียงคนเดียวของครอบครัว มีพี่สาว 2 คน และน้องสาว 1 คนชื่อสลักจิต พลสนะ  ซึ่งเป็นนักแบดมินตันหญิงทีมชาติไทยเช่นกัน

บุญศักดิ์มีส่วนสูงอยู่ที่ 178 ซม. น้ำหนัก 70 กก. นักแบดมินตันที่ชื่นชอบ คือ สมพล คูเกษมกิจ ด้านการศึกษา บุญศักดิ์เข้าศึกษาระดับชั้นมัธยมต้นที่โรงเรียนสตรีวิทยา 2 และศึกษาต่อมัธยมปลาย (สายศิลป์) ที่ โรงเรียนสามเสนวิทยาลัย และอุดมศึกษาที่คณะนิติศาสตร์ มหาวิทยาลัยศรีปทุม จนจบ

บุญศักดิ์เริ่มเล่นแบดมินตันมาตั้งแต่วัยเด็ก ก่อนจะเริ่มฝึกฝนอย่างจริงจังเมื่ออายุประมาณ 9 ขวบ ด้วยการสนับสนุนเป็นอย่างดีจากคนในครอบครัวโดยเฉพาะอย่างยิ่ง นายจิระศักดิ์ พลสนะ พ่อของแมนมีความมุ่งหมายที่จะให้ลูกชายหัวแก้วหัวแหวนคนเดียวของเขาขึ้นเป็นมือ 1 ของโลกให้ได้ โดยมี ไตรรงค์ ลิ่มสกุล อดีตนักแบดมินตันทีมชาติไทยในสังกัดทีมเสนานิคม เฝ้าติวเข้มอย่างหนักหน่วง ฝึกซ้อมแบบซ้ำ ๆ จนเกิดความแน่นอน โดยมี สลักจิต พลสนะ ผู้เป็นน้องสาวเฝ้าติดตามและเดินในแนวทางเดียวกัน

จากจุดเริ่มต้นอีก 5 ปีต่อมา “ทนายอ็อด” จีระศักดิ์-บุญชื่น พลสนะ พ่อ-แม่ ของบุญศักดิ์ได้ส่งเขาไปฝึกซ้อมที่ประเทศจีนตามคำแนะนำของผู้ฝึกสอนที่สโมสรเสนานิคม เพื่อสานความฝันของเขาให้เป็นจริง บุญศักดิ์จึงพักการเรียนเพื่อไปฝึกทักษะแบดมินตันที่ประเทศจีน ขณะที่บุญศักดิ์อายุเพียง 14 ปี ทุกอย่างกำลังดำเนินไปได้ด้วยดี แต่อีก 2 ปีต่อมาพ่อของแมนและมิ้งก็ได้ถูกมะเร็งคร่าชีวิตไป ทำให้แมนต้องกลับมาประเทศไทยและมาแข่งขันที่บ้านเกิด

เมื่อบุญศักดิ์กลับมาฝึกซ้อมที่ประเทศไทยบุญศักดิ์ได้พัฒนาฝีมือขึ้นมาอย่างรวดเร็ว ถือเป็นนักแบดมินตันที่มีพรสวรรค์ เล่นได้ครบเครื่องทั้งเกมรุกและเกมรับ จนถูกเรียกติดทีมชาติครั้งแรกในซีเกมส์ ครั้งที่ 20 ที่ประเทศบรูไน และติดทีมชาติมาโดยตลอด โดยผลงานที่สร้างชื่อ คือ ได้อันดับ 4 แบดมินตันชายเดี่ยวของการแข่งขันโอลิมปิกที่ประเทศกรีซ

20 มิถุนายน 2556 สหพันธ์แบดมินตันโลก (บีดับเบิลยูเอฟ) ประกาศการจัดอันดับนักแบดมินตันโลก บุญศักดิ์ พลสนะ ขึ้นจากอันดับ 5 ไปเป็นมือ 4 โลก ในประเภทชายเดี่ยว

บุญศักดิ์เคยเป็นนักร้องภายใต้ชื่อวง ซีโอทู (C-O-TWO) ในปีพ.ศ. 2545 โดยออกอัลบั้มเพลง 1 ชุดคืออัลบั้ม "ซี-โอ-ทู ชัวร์"

## ผลงาน
### โอลิมปิก 2004
บุญศักดิ์ทำผลงานได้อย่างยอดเยี่ยมสามารถคว้าอันดับ 4 ได้ ในการแข่งขันโอลิมปิกฤดูร้อน 2004 ที่กรุงเอเธนส์ ประเทศกรีซ โดยแข่งขันกับนักแบดมินตันดังต่อไปนี้
* รอบ 32 คนสุดท้าย: ชนะ คริส เดดนาม จากแอฟริกาใต้
* รอบ 16 คนสุดท้าย: ชนะ ลีฮวนอิล จากเกาหลีใต้
* รอบ 8 คนสุดท้าย: ชนะ โรนัล ซูซิโร่ จากสิงคโปร์
* รอบรองชนะเลิศ: แพ้ ทาลฟิก ฮิดายัต จากอินโดนีเซีย
* รอบชิงเหรียญทองแดง: แพ้ โซนี ดวี คุนโคโร จากอินโดนีเซีย

### โอลิมปิก 2008
บุญศักดิ์ พลสนะ นักตบลูกขนไก่ความหวังของไทย ตกรอบแรกในศึก โอลิมปิกฤดูร้อน 2008 ที่กรุงปักกิ่ง ประเทศจีน หลังจากถูก โซนี ดวี คุนโคโร คู่ปรับเก่าจาก อินโดนีเซีย โดยชนะไป 2 เกมติด ด้วยผลการแข่ง 21-16 และ 21-14

### 10 ผลงานเด่นประเภทชายเดี่ยว
* เวิลด์กรังด์ปรีซ์โกลด์ ไทยแลนด์ โอเพ่น 2008
- รองชนะเลิศ
* ซูเปอร์ซีรีส์ สิงคโปร์ โอเพ่น 2008
- รอบ 16 คนสุดท้าย
* ชิงชนะเลิศแห่งเอเชีย 2008
- รอบก่อนรองชนะเลิศ
* เวิลด์กรังด์ปรีซ์โกลด์ อินเดีย โอเพ่น 2008
- ชนะเลิศ
* โธมัส คัพ 2008
- รอบสุดท้าย
* ซูเปอร์ซีรีส์ ไชน่า โอเพ่น 2007
- รอบ 32 คน
* ซูเปอร์ซีรีส์ ฝรั่งเศส โอเพ่น 2007
- รอบก่อนรองชนะเลิศ
* ซูเปอร์ซีรีส์ แจแปน โอเพ่น, ไชนิสไทเป โอเพ่น 2007
- รอบ 16 คนสุดท้าย
* ซูเปอร์ซีรีส์ ไชน่า (สนาม 1)
- รอบก่อนรองชนะเลิศ
* โอลิมปิกครั้งที่ 3
- ครั้งแรก ซิดนี่ย์ ออสเตรเลีย 2000, เอเธนส์ กรีซ ปี 2004, ปักกิ่ง จีน ปี 2008
* แบดมินตันชิงชนะเลิศแห่งประเทศไทย
- 13 สมัย 2000-2010, 2013, 2015

## เครื่องราชอิสริยาภรณ์

## อ้างอิง

## แหล่งข้อมูลอื่น
* 

หมวดหมู่:นักแบดมินตันชายชาวไทย
หมวดหมู่:นักแบดมินตันโอลิมปิกทีมชาติไทย
หมวดหมู่:นักกีฬาจากกรุงเทพมหานคร
หมวดหมู่:นักกีฬาไทยที่ได้เหรียญทองซีเกมส์
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:นักแบดมินตันในโอลิมปิกฤดูร้อน 2000
หมวดหมู่:นักแบดมินตันในโอลิมปิกฤดูร้อน 2004
หมวดหมู่:นักแบดมินตันในโอลิมปิกฤดูร้อน 2008
หมวดหมู่:นักแบดมินตันในโอลิมปิกฤดูร้อน 2012
หมวดหมู่:แชมป์แบดมินตันแห่งประเทศไทย
หมวดหมู่:บุคคลจากโรงเรียนสตรีวิทยา ๒ ในพระราชูปถัมภ์ฯ
หมวดหมู่:บุคคลจากโรงเรียนสามเสนวิทยาลัย
หมวดหมู่:บุคคลจากคณะนิติศาสตร์ มหาวิทยาลัยศรีปทุม
หมวดหมู่:นักแบดมินตันในโอลิมปิกฤดูร้อน 2016
หมวดหมู่:ผู้ฝึกสอนแบดมินตัน